钦定古今图书集成/明伦汇编/官常典/第743卷 > 郑国昌 程应琦 张凤奇 罗成功 赵允
## 钦定古今图书集成/明伦汇编/官常典/第743卷 > 郑国昌 程应琦 张凤奇 罗成功 赵允

殖　、焦延庆　、张国翰　、廖汝钦　、唐之俊、韩洞原　、周祚新　、冯维京　、胡起鸣　、胡光奎　、田种玉、

按《明外史忠义传》：“国昌，邠州人。万历三十五年进士。
历官山西参政。崇祯元年，以按察使治兵永平，迁山
西右布政使，上官奏留之。三年正月，值城被围，国昌
登城守御。须臾，北楼火发，城遂破。国昌自缢于城上，
中军守备程应琦从之。应琦妻奔告，国昌妻与之偕
死。知府张凤奇、推官罗成功、卢龙教谕赵允殖、副总
兵焦延庆、东胜卫指挥张国翰及里居中书舍人廖
汝钦、武举人唐之俊、诸生韩洞原、周祚新、冯维京、胡
起鸣、胡光奎、田种玉等十数人皆死，国昌、凤奇一门
尽死。”事闻，赠国昌太常卿，凤奇光禄卿，并赐祭葬，荫
一子。成功等赠恤有差。凤奇，阳曲人，起家乡举。